
Европейският парламент,
–	като взе предвид предложението на Европейската централна банка от 17 декември 2025 г. за назначаване на заместник-председател на Надзорния съвет на Европейската централна банка (C10-0366/2025),
–	като взе предвид член 26, параграф 3 от Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции[footnoteRef:1], [1:  	ОВ L 287, 29.10.2013 г., стр. 63, ELI: http://data.europa.eu/eli/reg/2013/1024/oj.] 

–	като взе предвид Междуинституционалното споразумение между Европейския парламент и Европейската централна банка относно практическите условия и ред за упражняването на демократичната отчетност и надзора над изпълнението на задачите, възложени на Европейската централна банка в рамките на единния надзорен механизъм[footnoteRef:2], [2:  	ОВ L 320, 30.11.2013 г., стр. 1, ELI: http://data.europa.eu/eli/agree_interinstit/2013/1130/oj.] 

–	като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС[footnoteRef:3], [3:  	OВ C 23, 21.1.2021 г., стр. 105.] 

–	като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация[footnoteRef:4], [4:  	ОВ C 270, 7.7.2021 г., стр. 113.] 

–	като взе предвид член 135 от своя Правилник за дейността,
–	като взе предвид доклада на Комисията по икономически и парични въпроси (A10-0008/2026),
А.	като има предвид, че в член 26, параграф 3 от Регламент (EС) № 1024/2013 се предвижда, че Европейската централна банка (ЕЦБ) представя за одобрение от Парламента своето предложение за назначаване на заместник-председател на Надзорния съвет на ЕЦБ;
Б.	като има предвид, че заместник-председателят на Надзорния съвет трябва да се избере сред членовете на Изпълнителния съвет на ЕЦБ;
В.	като има предвид, че в член 26, параграф 2 от Регламент (ЕС) № 1024/2013 на Съвета се предвижда, че назначаванията в Надзорния съвет в съответствие със същия регламент зачитат принципите на балансирано участие на представители на двата пола, опит и квалификации;
Г.	като има предвид, че Парламентът е поел ангажимент да гарантира баланс между половете на ръководни длъжности в областта на банковите и финансовите услуги; като има предвид, че всички институции и органи на Съюза и всички национални институции и органи следва да предприемат конкретни мерки за гарантиране на баланса между половете;
Д.	като има предвид, че на 10 декември 2020 г.[footnoteRef:5] Европейският съвет назначи Франк Елдерсон за член на Изпълнителния съвет на ЕЦБ с осемгодишен мандат, считано от 15 декември 2020 г., в съответствие с член 283, параграф 2 от Договора за функционирането на Европейския съюз; [5:  	Решение (ЕС) 2020/2049 на Европейския съвет от 10 декември 2020 г. за назначаване на член на Изпълнителния съвет на Европейската централна банка (ОВ L 420, 14.12.2020 г., стр. 22, ELI: http://data.europa.eu/eli/dec/2020/2049/oj).] 

Е.	като има предвид, че на 22 февруари 2021 г.[footnoteRef:6] Съветът назначи Франк Елдерсон за заместник-председател на Надзорния съвет на ЕЦБ за срок от пет години, считано от 24 февруари 2021 г.; [6:  	Решение за изпълнение (ЕС) 2021/325 на Съвета от 22 февруари 2021 г. за назначаване на заместник-председател на Надзорния съвет на Европейската централна банка (ОВ L 64, 24.2.2021 г., стр. 6, ELI: http://data.europa.eu/eli/dec_impl/2021/325/oj).] 

Ж.	като има предвид, че с писмо от 17 декември 2025 г. ЕЦБ представи на Парламента предложение за удължаване на мандата на Франк Елдерсон като заместник-председател на Надзорния съвет на ЕЦБ за втори мандат, чиято продължителност съвпада с края на мандата му като член на Изпълнителния съвет на ЕЦБ;
З.	като има предвид, че след това комисията по икономически и парични въпроси на Парламента направи оценка на квалификацията на предложения кандидат, по-специално с оглед на изискванията, посочени в член 26, параграфи 2 и 3 от Регламент (ЕС) № 1024/2013 на Съвета;
И.	като има предвид, че на 28 януари 2026 г. комисията проведе изслушване на предложения кандидат, по време на което кандидатът направи встъпително изявление, а след това отговори на въпросите, зададени от членовете на комисията;
1.	одобрява назначаването на Франк Елдерсон за заместник-председател на Надзорния съвет на Европейската централна банка;
2.	възлага на своя председател да предаде настоящото решение съответно на Съвета, на Комисията, на Европейската централна банка, както и на правителствата на държавите членки.

